സേലത്ത് വന് സ്പിരിറ്റ് വേട്ട കേരളത്തിലേക്ക് കടത്താന് സൂക്ഷിച്ച 10850 ലിറ്റര് സ്പിരിറ്റ് പിടികൂടി, രണ്ട് പേര് പിടിയില് സേലത്ത് വന് സ്പിരിറ്റ് വേട്ട. കേരളത്തിലേക്ക് കടത്താന് സൂക്ഷിച്ചിരുന്ന 10,850 ലിറ്റര് സ്പിരിറ്റ് സേലത്ത് നിന്നും പിടികൂടി. സേലം ശ്രീനായിക്കാംപെട്ടിയില് സ്വകാര്യ ഗോഡൗണിലാണ് സ്പിരിറ്റ് സൂക്ഷിച്ചിരുന്നത്. രണ്ടു പേര് പിടിയിലായിട്ടുണ്ട്. കളിയിക്കാവിള സ്വദേശി കനകരാജ്, സേലം സ്വദേശി അരശ് എന്നിവരെയാണ് എക്സൈസ് സംഘം കസ്റ്റഡിയിലെടുത്തത്. തമിഴ്നാട് കേന്ദ്രീകരിച്ച് നിര്മ്മിക്കുന്ന സ്പിരിറ്റ് രഹസ്യമാര്ഗ്ഗങ്ങളിലൂടെ കേരളത്തിലേക്ക് കടത്തുന്ന സംഘത്തെയാണ് പിടികൂടിയത്. പാലക്കാട് എക്സൈസ് ഇന്റലിജന്സും എക്സൈസ് എന്ഫോഴ്സും സംയുക്തമായി നടത്തിയ റെയ്ഡിലാണ് സ്പിരിറ്റ് പിടികൂടിയത്. സ്വകാര്യ ഗോഡൗണില് 310 കന്നാസുകളിലായാണ് സ്പിരിറ്റ് സൂക്ഷിച്ചിരുന്നത്. തിരുവനന്തപുരം സ്വദേശിയുടേതാണ് ഗോഡൗണെന്നാണ് സൂചന. കേരളത്തിലെത്തിക്കാന് മധ്യപ്രദേശില് നിന്നാണ് സ്പിരിറ്റ് എത്തിച്ചതെന്ന് എക്സൈസ് സംഘം പറഞ്ഞു. അസിസ്റ്റന്റ് എക്സൈസ് ഇന്സ്പക്ടര് പി.സി. സെന്തിലിന്റെ നേതൃത്യത്തിലുള്ള സംഘമാണ് സ്പിരിറ്റ് പിടിച്ചെടുത്തത്. രണ്ട് വര്ഷത്തിനുള്ളില് കേരള എക്സൈസ് സംഘം തമിഴ്നാട്ടില് പിടിക്കുന്ന നാലാമത്തെ കേസാണിത്.